Document ID: 32009D0580

РЕШЕНИЕ НА КОМИСИЯТА
от 29 юли 2009 година
за изменение на Решение 2006/433/ЕО за определяне на финансовото участие на Общността в разходите, направени от Германия в контекста на спешните мерки, предприети за борба с болестта класическа чума по свинете през 2002 г.
(нотифицирано под номер C(2009) 5866)
(само текстът на немски език е автентичен)
(2009/580/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 90/424/ЕИО на Съвета от 26 юни 1990 г. относно разходите във ветеринарната област (1), и по-специално член 3 от него,
като има предвид, че:
(1)
С Решение 90/424/ЕИО се определят процедурите за финансовото участие на Общността при изпълнението на конкретни ветеринарни мерки, включително спешни мерки.
(2)
С Решение 2003/745/ЕО на Комисията (2) на Германия бе предоставено финансово участие от страна на Общността в разходите, направени в контекста на спешните мерки, предприети за борба срещу класическата чума по свинете през 2002 г.
(3)
С Решение 2006/433/ЕО на Комисията (3) бе определен общият размер на финансовото участие на Общността в разходите, свързани с ликвидирането на класическата чума по свинете през 2002 г.
(4)
Горепосочената вноска бе отпусната въз основа на заявлението, подадено на 19 ноември 2003 г. от германските органи в съответствие с Решение 2003/745/ЕО. В посоченото заявление се съдържаха позовавания на някои неприключени процедури. Посочените процедури бяха приключени едва на 27 декември 2007 г. Плащанията, които произтичаха от тях, бяха направени от германските органи на 8 януари 2008 г. Като има предвид, че в първоначалното заявление изрично е посочено за съществуването на неприключените процедури, Комисията счита, че времето, необходимо да бъдат приключени споменатите процедури, трябва да се разглежда като оправдано забавяне на плащането, което дава възможност да се приложи коефициент на намаление, равен на нула, в съответствие с член 4, параграф 1, последна алинея от Решение 2003/745/ЕО.
(5)
На 19 юни 2008 г. Германия подаде допълнително официално заявление за възстановяване на разходите, както е определено в член 5, параграф 1 от Решение 2003/745/ЕО. Сумите в допълнителното искане са свързани с разходи, които първоначално не са били възстановени от германските власти.
(6)
По отношение на посоченото допълнително заявление се прилага, както е целесъобразно, Решение 2003/745/ЕО, и по-специално член 2, букви б) и в) и член 4 от него.
(7)
Предвид горепосочените съображения общият размер на финансовото участие, посочен в Решение 2006/433/ЕО, следва да бъде изменен.
(8)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Текстът на член 1 от Решение 2006/433/ЕО се заменя със следното:
„Член 1
Пълният размер на финансовото участие на Общността в разходите, свързани с ликвидирането на класическата чума по свинете в Германия през 2002 г. в съответствие с Решение 2003/745/ЕО, се определя на 970 167,31 EUR.
Тъй като са изплатени два транша от 460 000 и 465 808,47 EUR съответно, остатъкът от финансовото участие на Общността се определя на 44 358,84 EUR.“
Член 2
Адресат на настоящото решение е Федерална република Германия.
Съставено в Брюксел на 29 юли 2009 година.

Labels: 5
0
6
18
15